CELEX: 62021CN0328
Language: fi
Date: 2021-05-26 00:00:00
Title: Asia C-328/21: Ennakkoratkaisupyyntö, jonka Tribunale di Trieste (Italia) on esittänyt 26.5.2021 – GE v. Ministero dell’Interno, Dipartimento per le Libertà civili e l'Immigrazione – Unità Dublino

26.7.2021   
            
            
               FI
            
            
               Euroopan unionin virallinen lehti
            
            
               C 297/27
            
         
      Ennakkoratkaisupyyntö, jonka Tribunale di Trieste (Italia) on esittänyt 26.5.2021 – GE v. Ministero dell’Interno, Dipartimento per le Libertà civili e l'Immigrazione – Unità Dublino
      (Asia C-328/21)
      (2021/C 297/31)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Tribunale di Trieste
      
         Pääasian asianosaiset
      
      
         Valittaja: GE
      
         Vastapuoli: Ministero dell’Interno, Dipartimento per le Libertà civili e l'Immigrazione – Unità Dublino
      
         Ennakkoratkaisukysymykset
      
      
                  1)
               
               
                  Onko asetuksen (EU) N:o 604/2013 (1) 27 artiklaa tulkittava
                  
                              —
                           
                           
                              siten, että se, ettei asetuksen (EU) N:o 604/2013 4 artiklan 2 ja 3 kohdassa tarkoitettua tiedotetta ole annettu henkilölle, joka on asetuksen N:o 604/2013 23 artiklan 1 kohdassa tarkoitetussa tilanteessa, sellaisenaan johda siirtopäätöksen mitättömyyteen, joka ei ole oikaistavissa (ja mahdollisesti siihen, että jäsenvaltio, jolle henkilö on esittänyt uuden kansainvälistä suojelua koskevan hakemuksen, saa toimivallan käsitellä sen)
                           
                        
                              —
                           
                           
                              vai siten, että hakijalla on velvollisuus esittää näyttö tuomioistuimessa siitä, että jos hänelle olisi annettu kyseinen tiedote, menettelyn lopputulos olisi ollut toinen?
                           
                        
            
                  2)
               
               
                  Onko Euroopan unionin asetuksen (EU) N:o 604/2013 27 artiklaa tulkittava
                  
                              —
                           
                           
                              siten, että se, ettei asetuksen (EU) N:o 603/2013 29 artiklassa tarkoitettua esittelylehtistä ole annettu henkilölle, joka on asetuksen (EU) N:o 604/2013 24 artiklan 1 kohdassa tarkoitetussa tilanteessa, johtaa sellaisenaan siirtopäätöksen mitättömyyteen, joka ei ole oikaistavissa (ja ehkä siihen, että henkilölle on tämän johdosta tarjottava mahdollisuus tehdä uusi kansainvälistä suojelua koskeva hakemus)
                           
                        
                              —
                           
                           
                              vai siten, että hakijalla on velvollisuus esittää näyttö tuomioistuimessa siitä, että jos hänelle olisi annettu kyseinen esittelylehtinen, menettelyn lopputulos olisi ollut toinen?
                           
                        
            
         (1)  Kolmannen maan kansalaisen tai kansalaisuudettoman henkilön johonkin jäsenvaltioon jättämän kansainvälistä suojelua koskevan hakemuksen käsittelystä vastuussa olevan jäsenvaltion määrittämisperusteiden ja -menettelyjen vahvistamisesta 26.6.2013 annettu Euroopan parlamentin ja neuvoston asetus (EU) N:o 604/2013 (EUVL 2013, L 180, s. 31).